Folketing
1999-10-14

For ikke så forfærdelig lang tid siden vedtog Folketinget at sige til regeringen, at vi vil gerne have lovforslag, der kun handler om én ting, sådan at man ikke bultrer det hele sammen. Nu ved jeg godt, at man har tænkt i Kirkeministeriet, at når man nu alligevel ikke havde så meget, kunne man så ikke sørge for at få det hele overstået på en gang? Og det kan vi jo have en vis forståelse for. Men det er altså en uskik, selv om jeg kan se hensigtsmæssigheden i det. Der burde have været to lovforslag - det vil jeg godt lige sige, og man behøver ikke at bruge mere tid på det - for det ene har vitterlig intet med de to andre at gøre.